open-index/open-wikipedia-markdown huggingface dataset:
Annapurna Games

**Annapurna Games, LLC**, ամերիկյան ընկերություն, որը զբաղվում է համակարգչային խաղերի մշակմամբ և հրապարակմամբ, հիմնադրվել է 2016 թվականին, որպես Annapurna Pictures ընկերության մասնաճյուղ։ Ընկերությունն իր առջև նպատակ է դրել ստեղծել օրիգինալ, էմոցիոնալ խաղեր։ Ընկերությունը թողարկել է այնպիսի խաղեր, ինչպիսիք են՝ Sayonara Wild Hearts, What Remains of Edith Finch, Kentucky Route Zero, Gorogoa, Donut County, Outer Wilds, Journey, Twelve Minutes և Stray.

## Պատմություն
Annapurna Games ընկերությունը հիմնադրվել է 2016 թվականի դեկտեմբերի 1-ին, որպես Annapurna Pictures մասնաճյուղ, որը փորձում էր ընդլայնել ընկերության մտավոր սեփականությունը։ Սկազբնական շրջանում Annapurna Games-ը կառավարում էին Annapurna Pictures-ի ղեկավարները՝ Նիլ Հեմրայանը, որպես պրոդյուսեր, տեխնիկական գծով տնօրեն՝ Ջեյմս Մասին, և մի շարք այլ վետերաններ խաղային արդյունաբերությունից՝ Նատան Գէրի, Դեբորա Մարս, Հեկտոր Սանչեզ և Ջեֆֆ Լեգասպին։  Ընկերության հիմնական նպատակն սեփական խաղերի մշակումն է։

Ընկերության հիմնադրման օրը, կնքվեց մի քանի պայմանագիր անկախ մշակողների հետ։ Գործարքի արդյունքում թողարկված խաղերից են՝ Gorogoa, What Remains of Edith Finch և Monument Valley։ 2017 թվականին թողարկվեց մի շարք անկախ խաղեր, որոնց շարքում էին՝ The Artful Escape, Ashen և Telling Lies։

2020 թվականի մայիսի 7-ին հայտարարվեց, որ ընկերությանը միացավ Նատան Վելլան, ով Capybara Games ընկերության նախկին նախագահն է։

2020 թվականի հոկտեմբերին ընկեությունը հիմնադրեց ներքին ստուդիան, որը տեղակայված է Լոս Անջելեսում։

## Խաղերի ցանկ

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Կատեգորիա:2016 հիմնադրված ընկերություններ
Հազար վերստ ճանապարհ

«**Հազար վերստի ճանապարհ**» (), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Կարպովը 1968 թվականին «Ղազախֆիլմ» ստուդիայում։

Ֆիլմի պրեմիերան կայացել է 1968 թվականի օգոստոսի 12-ին։

## Սյուժե
Պատմահեղափոխական ֆիլմ է, որը նվիրված է ղազախ հեղափոխական, քաղաքացիական պատերազմի մասնակից Ալիբի Ջանգիլդինին։

Ֆիլմում ներկայացվել է Ղազախստանի քաղաքացիական պատերազմի պատմության հերոսական էջերից մեկը։ Հանձնակատար Ալի-Աքբարը իր բազմազգ ջոկատի հետ անապատով անցել է հազար վերս՝ Ղազախստանում քաղաքացիական պատերազմի ժամանակ փորձելով զենք հասցնել Կարմիր բանակի զինվորներին։ Պայքարելով թշնամիների դեմ, կորցնելով ընկերներին՝ նրանք զենք են հասցնում Ակտյուբին-Թուրքեստանյան ռազմաճակատ։

## Դերերում
* Սաթիմժան Սանբաև – *[[Ալիբի Ջանգիլդին]]
* Նուրմուխան Ժանտուրին – *Սարդարբեկ, դեհկանին
* Նուրժուման Իխտիմբաև – *Տուլեգեն
* [[Ալֆոնս Կալպակս]] – *Կուրտ
* Վ. Լապշուկովա – *Վերա
* Նիկոլայ Պաստրևիչ -պՊան Դուլեմբա
* Եվգենի Պոպով – *Տարաս
* Մուրատբեկ Ռիսկուլով – *Կուբեև
* Էլյուբայ Ումուրզակով – *Իրիմգալի
* Ամինա Ումուրզակովա – *Սարդարբեկի մայրը
* Շեյմերդեն Հակիմժանով – *էպիզոդ
* Վ. Շևցով – *Վասկա 
* Բ. Շից – *Կուչեկ
* Նիկոլայ Բաուման – ''էպիզոդ

## Նկարահանող խումբ
* Բեմադրող ռեժիսոր՝ Ալեքսանդր Կարպով
* Սցենարիստներ՝ Ալեքսանդր Կարպով, Կալիխան Իսկակով
* Օպերատոր՝ Միխայիլ Արանիշև
* Բեմադրող նկարիչ՝ Սահի Ռոմանով
* Կոմպոզիտոր՝ Էդուարդ Խաղագորտյան
* Հնչյունային օպերատոր՝ Բորիս Լևկովիչ
* Ռեժիսորներ՝ Ի. Գլեբով, Մ. Աբուսեիտովա
* Դեկորացիաների հեղինակ՝ Ռ. Քարիմով
* Խմբագիր՝ Ա. Սուլեյմենով
* Խորհրդատու՝ Մ. Աբդիկալիկով
* Մոնտաժող՝ Մ. Սուխորուկովա
* Ռեժիսորի օգնականներ՝ Խ. Սուլեյմենովա, Վ. Շևցով, Կ. Ալիշև
* Օպերատորի օգնականներ՝ Վ. Նարիցին, Ա. Մոմինբեկով
* Դիրիժոր՝ Է. Խաչատրյան
* Տնօրեն՝ Ֆ. Լելյուխ

## Ծանոթագրություններ

## Արտաքին հղումներ
* «Мың шақырымдық жол»

Կատեգորիա:1968 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Քեզ պե՞տք է շնիկ

**«Քեզ պե՞տք է շնիկ»** (), գունավոր մանկական գեղարվեստական ֆիլմ, որը նկարահանել է ռեժիսոր Կանիմբեկ-Կանո Կասիմբեկով 1994 թվականին «Ղազախֆիլմ» կինոստուդիայում։ Ղազախ դրամատուրգ Եսկեն Ելուբաևի պիեսի էկրանավորումն է։

Ֆիլմի պրեմիերան կայացել է 2005 թվականի սեպտեմբերի 26-ին։

## Սյուժե
Ֆիլմը նվիրված է կենսանիների և մարդկության մասին հոգ տանելու թեմային։ Սյուժեի կենտրոնում քաղաքից իր հարազատ պապի մոտ հյուրընկալված Ազամատն է և  նրա նոր ընկերներն։ Ինչպես շատ երեխաներ, Ազամատը անտարբեր չէ թափառող կենդանիների նկատմամբ։ Մի օր փողոցում նա գտնում է երեք լակոտների, որոնք ցանկանում են խաղալ նրա հետ։ Տղան որոշում է նոր ընկերներին տանել իր տուն, բայց այնտեղ  նրա արարքը հավանության չի արժանանում։ Հատկապես, երբ նոր բնակիչներն սկսում են փչացնել կոշիկները և կամաց-կամաց տան հարմարավետությունը վերածել խառնաշփոթի։

Պապը թոռանից պահանջում է առաջիկայում ազատվել շան ձագերից։ Ազամատը հականում է, որ առանց իրեն շնիկները կարող են դժվար կացության մեջ ընկնել և նույնիսկ սատկել։ Փոքր մարդու մեծ սիրտը չի կարող դա թույլ տալ։

## Դերերում
* Ազամատ Օմարով – *Ազամատ, թոռ
* Ատագելդի-աղա Իսմայիլով – *պապ
* Թամարա Կոսուբաևա – *տատ
* Ս. Մուկիշև – *Սպանդիյար
* Գ. Օսկենբաևա – *վաճառողուհի
* Ա. Աբիտբեկովա – *Այագուլ
* Ն. Ռայմկուլով – ''Մոնտի

## Նկարահանող խումբ
* Ռեժիսոր՝ Կանիմբեկ Կասիմբեկով
* Սցենարի հեղինակ՝ Եսկեն Ելուբաև
*Օպերատոր՝ Մարատ Տոխտաբակիև
* Կոմպոզիտորներ՝ Բեյբիթ Դալդենբաև, Կուատ Շիլդեբաև

## Մրցանակներ
* 2004 – «Շակենի աստղերը» երկրորդ կինոփառատոնի մրցանակ «Մանկական թեմատիկայի լավագույն ցուցադրման համար»,
* 2004 – «Ամենաբարի ֆիլմի համար» հատուկ մրցանակ «Կինոտավրիկ» միջազգային մանկական կինոփառատոնում, Սոչի, Ռուսաստան։

## Փաստեր
Ռեժիսոր Կանիմբեկ Կանո Կասիմբեկովը ֆիլմը նկարահանել է 1994 թվականին ռեկորդային կարճ ժամանակահատվածում՝ 15 օրում։ Սակայն ֆիլմը ցուցադրվել է միայն 10 տարի անց։

## Ծանոթագրություններ

## Արտաքին հղումներ
* «Քեզ պե՞տք է շնիկ» 

Կատեգորիա:1994 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ղազախական ֆիլմեր
Կատեգորիա:Ֆիլմեր շների մասին
Խնե

**Խնե**, գյուղ Սիրիայի Ճըսըր-Շղուր գավառի հյուսիսում՝ Եագուպիե գյուղից արևելք, բլրակի վրա, Շեյխ Իսա կոչվող հանքային ջրերի մոտ։ Գյուղի անվանման մասին տեղեկանում ենք Հալեպի գանձարանը պահվող մի սաղավարտի 1804 թվականին հայերեն արձանագրությունից։ Գյուղի բնակիչները դավանել են թե ուղղափառ, թե կաթոլիկ հավատքին, որը պայմանավորված է երկու ազդեցիկ ընտանիքների միջև ծագած վեճով։ 1876 թվականի դրությամբ գյուղի բնակիչների մեծ մասը լատինադավան էր:1878 թվականին գյուղում հիմնադրվում է լատինադավան վանք՝ արական և իգական դպրոցներով, արհեստագործական վարժարան, իսկ 1884 թվականին նաև երկրորդ լատինադավան եկեղեցին։

1906 թվականին գյուղն ուներ 131 տուն, որից 5-ը առաքելական եկեղեցուն էին դավանում։ 1908 թվականից գյուղում դադարել է նաև հայոց լեզվի ուսուցումը։ Արդեն 1960 թվականին Խնեն ուներ 100 տուն հայ բնակիչ և արաբախոս կաթոլիկ բնակչություն։ 2011 թվականին գյուղում բնակվում էր 70 տուն արաբախոս կաթոլիկ հայեր։

## Ծանոթագրություններ

Կատեգորիա:Սիրիայի գյուղեր
Կատեգորիա:Վիքիպեդիա:ՈՒՎ 2023-ի հոդվածներ
Նարինե Առաքելյան (նկարչուհի)

**Նարինե Առաքելյան** (), հայ միջդիսցիպլինար ֆեմինիստ նկարչուհի, ով իր աշխատանքներում համատեղում է փերֆորմանսը, քանդակագործությունն ու վիդեոարտը։

Նկարչուհին իր աշխատանքներում ուշադրությունը կենտրոնացնում է սոցիալական, մշակութային և քաղաքական խնդիրների վրա՝ հատուկ ուշադրություն դարձնելով սոցիալական արդարությանն ու գենդերային ինքնությանը։

Նարինե Առաքելյանը Ռուսաստանի նկարիչների միության անդամ է, նրա աշխատանքները պահվում են Անգլիայի, Ֆրանսիայի, Հունաստանի, ԱՄՆ-ի, Շվեյցարիայի և Ռուսաստանի մասնավոր հավաքածուներում։

## Կենսագրություն
Նարինե Առաքելյանը ծնվել է 1979 թվականի մայիսի 13-ին Ռուսաստանի Ամուրի մարզի Տինդա քաղաքում։

2015 թվականին ավարտել է Սուրիկովի պետական ինստիտուտը (Մոսկվա)։

2015-2016 թվականներին Առաքելյանը վերապատրաստվել է Լոս Անջելեսի Գեղարվեստի ակադեմիայի թվային արվեստի ֆակուլտետում։

Առաքելյանի առաջին ցուցահանդեսներն անցկացվել են Վինզավոդ ժամանակակից արվեստի կենտրոնում,  ArtPlay-ում, Մոսկվայի թանգարանում։

2015 թվականին առաջին անգամ դարձել է Վենետիկի 56-րդ բիենալեի մասնակից։

2017 թվականին Վենետիկի 57-րդ բիենալեում նկարչուհին ներկայացրել է L’Illusion du Mariage նախագիծը, որն ուսումնասիրում է հասարակության համար ընտանեկան արժեքների և ամուսնության ծեսի նշանակությունը։

2018 թվականին Առաքելյանը ներկայացրել է «Glasses»  ինստալյացիան Իտալիայի Պալերմո քաղաքում գտնվող Manifesta XII-ում։

2019 թվականին մասնակցել է Վենետիկի ժամանակակից արվեստի 58-րդ բիենալեին, որի շրջանակներում ներկայացրել է Պալացցո Կոնտարի դել Բովոլոյում լուսավորված փերֆորմանսը և «The Pharos Flower» անհատական ցուցահանդեսը։

Վենետիկի արվեստի 58-րդ բիենալեում Հեղափոխական սենսոր նախագծի շրջանակներում տեղի ունեցավ քննարկում 2018 թվականի Հայկական թավշյա հեղափոխության վերաբերյալ։ Առաքելյանը պատրաստել է Շերեփ և թավա նախագիծը, որի շրջանակներում Վենետիկի հասարակական վայրերում վերարտադրվել են հեղափոխության օրերին հայ կանանց անհնազանդության գործողությունները։

2020 թվականին Նարինե Առաքելյանը Instagram-ում ֆիլտր է ստեղծել՝ COVID-19 համավարակի ժամանակ իրազեկությունը տարածելու համար։ Ֆիլտրը իրենից ներկայացնում է ոսկե բժշկական դիմակ՝ դիմակի շուրջ «Սեր և հույս» («LOVE AND HOPE») բառերով։

Առաքելյանն անհատական և խմբակային ցուցահանդեսների շարք է ունեցել Մոսկվայում, Բեռլինում, Մայամիում և Լոս Անջելեսում։

## Հիմնական աշխատանքներ
* «Stigmata» նկար (2015)
* «L’Illusion du Marriage» փերֆորմանս (2017)
* «Love is…» փերֆորմանս (2017)
* «Honeymoon» փերֆորմանս (2017)
* «Decommodification Principle» վիդեոարտ (2017)
* Hope" Canvas (2018)
* «Cast Iron Pots and Pans» Public Intervention Art (2019)
* «Lighthouse» Environmental Art (2019)
* «Bloom» փերֆորմանս (2019)
* «Initiation» ինստալյացիա(2019)
* «Rebirth Subconscious» վիդեոարտ (2019)
* «Love&Hope» փերֆորմանս (2020)
* «Paradise Apple» փերֆորմանս (2020)

## Ծանոթագրություններ

## Արտաքին հղումներ
* Официальный сайт Нарине Аракелян
* Художница Наринэ Аракелян: «Мы платим по 200 миллионов долларов за неискусство»

Կատեգորիա:21-րդ դարի կին արվեստագետներ
Կատեգորիա:Ժամանակակից արվեստ
Կատեգորիա:Հայ նկարչուհիներ
Կատեգորիա:Ռուս նկարչուհիներ
Կատեգորիա:Ռուսաստանի նկարիչների միության անդամներ
Կատեգորիա:Հայ ֆեմինիստներ
Կատեգորիա:Հայ հեռուստատեսային պրոդյուսերներ
Ֆրենսիս Ալեն

**Ֆրենսիս Էլիզաբեթ Ալեն** (, ), համակարգչային համակարգերի տեսության ամերիկացի գիտնական։ Առաջին կինը, որն արժանացել է Թյուրինգի մրցանակին (2006)։

IBM-ի աշխատակից, Գիտությունների ազգային ակադեմիայի (2010) և ԱՄՆ ճարտարագիտական ակադեմիայի, ինչպես նաև Ամերիկյան փիլիսոփայական ընկերության (2001) անդամ։

## Կենսագրություն
Ծնվել և մեծացել է Նյու Յորք նահանգի ֆերմայում։ Ընտանիքի վեց երեխաներից ավագն էր։ Նրա հայրը ֆերմեր էր, իսկ մայրը` ուսուցիչ։ 1954 թվականին ավարտել է ուսուցչական քոլեջը (այժմ` Նյու Յորք նահանգի Օլբանիի համալսարան)` ստանալով մաթեմատիկայի բակալավրի աստիճան։ Միչիգանի համալսարանում 1957 թվականին ձեռք է բերել մագիստրոսի կոչում, այնուհետև մի կարճ ժամանակահատված դասավանդել է դպրոցում, սակայն դժգոհ լինելով վաստակից` նույն` 1957 թվականի հուլիսի 15-ին Ալենն աշխատանքի է անցել IBM-ի կորպորացիայում, որտեղ աշխատել է հաջորդ 45 տարիների ընթացքում։ 1991 թվականին Ֆրենսիս Ալենը Ալբերտայի համալսարանի կողմից արժանացել է պատվավոր դոկտորի կոչման։
left|thumb|200px|Ալենը Լոզանի Դաշնային պոլիտեխնիկական դպրոցում, 6 մայիսի, 2008 թվական

1980-ականների սկզբին Ֆրենսիս Ալենը ղեկավարում էր *Parallel TRANslation* (PTRAN) հետազոտական խումբը, որտեղ նա զբաղվում էր զուգահեռ հաշվարկների հարցերով։ Այս աշխատանքի ընթացքում Ալենը և նրա գործընկերները ուսումնասիրում են օպտիմալացման հիմունքները, որոնք այսօր օգտագործվում են շատ կոմպիլյատորներում։

2002 թվականից անցել է թոշակի։

Արվեստի և գիտությունների ամերիկյան ակադեմիայի անդամ։

Մահացել է 2020 թվականի օգոստոսի 4-ին` իր 88-ամյակի օրը։

## Անձնական կյանք
Ամուսնացած է եղել Նյու Յորքի համալսարանի ինֆորմատիկայի պրոֆեսոր Ջեյքոբ Թ. Շվարցի հետ. նրանց ամուսնությունն ավարտվել է ամուսնալուծությամբ։

## Պարգևներ և պատվոգրեր
* IBM Fellow (1989, կին առաջին մրցանակակիրը)
* Ընդգրկվել է Women in Technology International կազմակերպության փառքի սրահում (1997)
* Ադա Լավլեյսի մրցանակ, Association for Women in Computing (2002)
* Թյուրինգի մրցանակ (2006). «համակարգչային ծրագրերի օպտիմալացման տեսության և պրակտիկայի մեջ նորարարական ներդրման համար, որը հիմք է հանդիսացել ժամանակակից օպտիմիզացնող կոմպիլյատորների և ծրագրերի ավտոմատ զուգահեռացման համար»
* Erna Hamburger Prize (2008)
* Նրա պատվին IBM-ը 2007 թվականին սահմանել է IBM Ph.D. Fellowship Award-ը։

## Տես նաև
* IBM

## Ծանոթագրություններ

## Արտաքին հղումներ
* Ֆրենսիս Ալլենը IBM-ի էջում
* «2000 Fellow Awards Recipient», Համակարգչային պատմության թանգարան

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Կին գիտնականներ
Կատեգորիա:IBM
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:20-րդ դարի կանայք
Կատեգորիա:Կին մաթեմատիկոսներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի կին գիտնականներ
Կատեգորիա:Վիքիպեդիա:ՈՒՎ 2023-ի հոդվածներ
Կատեգորիա:Ամերիկացի կին համակարգչային գիտնականներ
Կատեգորիա:Ծրագրավորման լեզվի հետազոտողներ
Կատեգորիա:Տեղեկատվական տեխնոլոգիաների անձինք
Կատեգորիա:Ամերիկացի ծրագրավորողներ
Կատեգորիա:Ամերիկացի ճարտարագետներ
Կատեգորիա:20-րդ դարի ամերիկացի գիտնականներ
Astigmatic (ալբոմ)

***Astigmatic***-ը  լեհ դաշնակահար և կոմպոզիտոր, լեհական ջազի ազգային դպրոցի նախահայր Քշիշտոֆ Կոմեդայի ստուդիական ալբոմն է։ Այն հաճախ համարում են Կոմեդայի գլուխգործոցը և լեհական և եվրոպական լավագույն ջազային ալբոմներից մեկը։

## Կառուցվածք
*Astigmatic*-ը բաղկացած է երեք երկար սկավառակներից՝ բոլորը գրված Կոմեդայի կողմից։  «Kattorna» (շվեդերեն «էգ կատուներ») բաժինը հիմնված է Կոմեդայի՝ «Կատուները» ֆիլմի համար գրած երաժշտության վրա։ «Svantetic» բաժինը նվիրված է շվեդ պոետ Սվանտե Ֆոյերստերին, որը Կոմեդայի ընկերն էր։ Երաժշտությունը բազմաթիվ տարբեր տարրեր է խմբավորում՝ ներառյալ մոդալ ջազ, իմպրովիզացիաներից ոգեշնչված ազատ ջազ, երաժշտական ճշգրիտ ձևեր, ալեատորիկայի տարրեր և ավանգարդ երաժշտություն՝ տեմբրի գործածությամբ, միևնույն ժամանակ, հեղինակը երաժշտությունը համեմում է անհատական արտահայտչականությամբ և դրամատիկ քնարերգությամբ, որը համեմատվել է ուշ շրջանի ռոմանտիկ երաժշտության հետ։

## Տարածում և հռչակ
«The Penguin Guide to Jazz» հանդեսի հեղինակներ Ռիչարդ Քուկը և Բրայան Մորթընը ալբոմն անվանել են «Եվրոպայում երբևէ թողարկված լավագույն ջազային ալբոմներից մեկը» և այն ներառել իրենց 1001 լավագույն ջազային ձայնագրությունների ցանկում։ Երաժշտական քննադատ Ստյուարտ Նիքըլսոնը գրել է, որ այն «դարձել է եվրոպական ջազի զանգակատուն՝ իր քննադատներով, որոնք մատնանշում են, թե ինչպես այս ալբոմը նշանավորեց շեղում ամերիկյան գերիշխող մոտեցումից՝ ի ցույց դնելով հատուկ եվրոպական գեղագիտության»։ Նույն կերպ «Jazzwise» ամսագիրը նշում է, որ այն «ջազային հորինվածքի եվրոպական գեղագիտության ձևավորման կարևորագույն ներդրումներից մեկն է», ալբոմին հատկացնելով 85-րդ հորիզոնականը «100 ջազային ալբոմներ, որ ցնցեցին աշխարհը» ցանկում։ Մանֆրեդ Այքերը, ECM Records ձայնագրման ստուդիայի հիմնադիրը նկարագրում է Astigmatic-ը որպես նշաձող ջազի պատմության մեջ։ Լեհական «Ջազային ֆորում» ամսագրի ընթերցողների քվեարկությամբ ալբոմը ճանաչվել է բոլոր ժամանակների լավագույն ալբոմ։ Գրելով ալբոմի 2016 թվականի վերաթողարկման մասին, բրիտանական «Fact» ամսագրի հեղինակ Մայքի Այքյու Ջոնսը նշում է. «Կոմեդայի ստեղծագործությունը գեղեցիկ է ու բարդ, դա հազվագյուտ դարակազմիկ ալբոմ է, որի ուժը դեռևս հզոր է՝  առաջին  ունկնդրումից մինչև հազարերորդը»։ Astigmatic-ից երաժշտական կտորներ շարունակաբար վերաձայնագրվել են լեհ ջազային երաժիշտների կողմից, ներառյալ Ուրսուլա Դուձիակը, Միխալ Ուրբանիակը և Տոմաշ Ստանկոն։ Լեհական ազատ ջազի «Միլոշ» խմբի Asthmatic ալբոմի անունը հեգնական հղում է Astigmatic-ին։

## Երգացանկ
Ալբոմի բոլոր ստեղծագործությունների հեղինակը Քշիշտոֆ Կոմեդան է։
*A կողմ-Astigmatic-22:50 րոպե, 
*B կողմ-Kattorna-7:20 րոպե, Svantetic-15:50 րոպե։

## Անձնակազմ
### Կոմեդա քառյակ
*Քշիշտոֆ Կոմեդա– նվագախմբի ղեկավար, դաշնամուր
*Ռունե Կառլսոն– թմբուկ
*Գյունտեր Լենց– կրկնակի բաս
*Զբիգնև Նամիսլովսկի– ալտ սաքսոֆոն
*Տոմաշ Ստանկո– շեփոր

### Օժանդակ անձնակազմ
* Վոյչիչ Պիետովսկի-թողարկում
* Հալինա Յաստրզեբսկա– Հնչյունային օպերատոր
* Ռոսլավ Սզայբո – կազմի դիզայն
* Մարեկ Կարևիչ– կազմի լուսանկար
* Ադամ Սլավինսկի– կազմի գրառման հեղինակ

## Ծանոթագրություններ

Կատեգորիա:1966 ալբոմներ
Կատեգորիա:Ավանգարդ ջազ ալբոմներ
Կատեգորիա:Լեհաստանի երաժշտություն
Կատեգորիա:Ջազ
Կատեգորիա:Ջազ ալբոմներ
Կատեգորիա:Վիքիպեդիա:ՈՒՎ 2023-ի հոդվածներ
Ավստրիական Ամադեուս երաժշտական մրցանակաբաշխություն

**Ավստրիական Ամադեուս երաժշտական մրցանակաբաշխություն** (), ավստրիական երաժշտական ոլորտում նշանակալից գործունեության համար տրվող ամենամյա մրցանակաբաշխություն է։ Այն տրվում է 2000 թվականից ի վեր՝ ամենահաջողակ ավստրիացի երաժիշտներին, և 2012 թվականից սկսած յուրաքանչյուր մարտ ամսին անց է կացվում Վիեննայի Ժողովրդական թատրոնում ()։ Այն Գրեմմի մրցանակաբաշխության () ավստրիական համարժեք տարբերակն է։
մինի|Ամադեուս երաժշտական մրցանակաբաշխություն 2015-ը Վիեննայի Ֆոլքսթատրոնում
## Պատմություն
Մրցանակաբաշխությունը հիմնադրվել է 2000 թվականին՝ Ավստրիայի ֆոնոգրամ արտադրողների միջազգային ֆեդերացիայի (IFPI, ) կողմից և հեռարձակվել է ավստրիական ազգային հեռարձակող Ավստրիայի ազգային հեռուստառադիոընկերության (ORF, ) կողմից։ Շոուն վարել է Անդի Նոլլը ()։ 2008 թվականին Puls 4 և ProSiebenSat. 1 Media հեռարձակողներն սկսեցին միասին կազմակերպել միջոցառումը։ 2008 թվականից մինչև 2010 թվականը միջոցառումը վարել է Միխայիլ Օստրովսկին (Michael Ostrowski), իսկ 2012 թվականից վարել սկսել է Մանուել Ռուբեյը (Manuel Rubey)։ 2012 թվականից միջոցառումն անց է կացվել Ժողովրդական թատրոնում, իսկ նախկինում այն անց է կացվել Վիեննական գազոմետրերում, Վիեննայի արվեստի սրահում և Վիեննայի քաղաքային սրահում։ 2011 թվականի միջոցառումը չեղարկվել է և ավելի ուշ տեղափոխվել է որպես 2012 թվականի միջոցառում։

## Մրցանակներ
Մրցանակներ տրվում են Ավստրիայի քաղաքացիություն ունեցող կամ Ավստրիայում իր կարիերան հաստատած ցանկացած երաժշտի։ 2016 թվականին կային 19 կատեգորիաներ։

### Ընդհանուր

* Տարվա երաժշտական խումբ
* Տարվա լավագույն երաժիշտ
* Տարվա լավագույն կին-երաժիշտ
* Տարվա ալբոմ
* Տարվա երգ
* Տարվա լավագույն կենդանի կատարում

* Տարվա տեսահոլովակ
* Տարվա երգահան
* FM4-ի մրցանակ
* Մեծ ներդրում
* Լավագույն մոնտաժված ալբոմ

### Ժանր

* Այլընտրանքային փոփ/ ռոք
* Ծանր
* Հիփհոփ/ Քաղաքային
* Ջազ/ Համաշխարհային/ Բլյուզ

* Էլեկտրոնիկ/ Պարային
* Փոփ/ Ռոք
* Հարվածային
* Ժողովրդական երաժշտություն

## Ծանոթագրություններ

Կատեգորիա:Ավստրիայի երաժշտություն
Կատեգորիա:Երաժշտական մրցանակներ
Կատեգորիա:Վիեննայի երաժշտություն
Կատեգորիա:Վիքիպեդիա:ՈՒՎ 2023-ի հոդվածներ
Օլգա Նևսկայա

**Օլգա Նևսկայա** (, ), լեհ քանդակագործ։

## Կենսագրություն
Ծնվել է հայտնի խարկովյան ճարտարապետ Յան Նևսկու ընտանիքում։ Մանկուց դրսևորել է քանդակագործական տաղանդ։ Ռեալական դպրոցն ավարտելուց հետո սովորել է Կիևի նկարչական դպրոցում։ Այնուհետև 1918 թվականին մեկնել է Կրակով, որտեղ ընդունվել է Կրակովի գեղարվեստի ակադեմիա։ Եղել է պրոֆեսոր Կոնստանտի Լյաշչկայի աշակերտը։ Երկու տարի անց նա անհատական ցուցահանդես է կազմակերպել Կրակովի արվեստների պալատում։ Միևնույն ժամանակ տեղի թանգարանը գնել է նրա աշխատանքները։

Ամուսնացել է կաթոլիկական ծեսով, բայց որոշ ժամանակ անց որոշել է ամուսնալուծվել և դրա համար գնացել է Վատիկան, ընդունելության է արժանացել Հռոմի պապից և հասել իր նպատակին։ 1923 թվականին Կրակովից տեղափոխվել է Վարշավա։

Մայրաքաղաքում Օլգա Նևսկայան շուտով դարձել է հայտնի քանդակագործ։ Քանդակագործական դիմանկարների և կիսանդրիների պատվերներ է ստացել լեհ բարձրաստիճան պաշտոնյաներից, քաղաքական գործիչներից, արվեստագետներից։ Նրա քանդակների համար կեցված են ընդունել պետության ղեկավար Յուզեֆ Պիլսուդսկին և Լեհաստանի նախագահ Իգնասի Մոսցիցկին։

1926-1928 թթ. ապրել է Փարիզում, որտեղ սովորել է Բուրդելի արհեստանոցում։ 1928 թվականին Վարշավայի պրոֆեսիոնալ լեհ նկարիչների և պլաստմասսաների միության սրահում կայացած ամենամյա ցուցահանդեսում նրա քանդակը ստացել է «1928 թվականի մայրաքաղաք Վարշավայի մրցանակը»։

Օլգա Նևսկայան եղել է IX արվեստի մրցույթի մասնակից 1928 թվականի Ամստերդամի ամառային օլիմպիական խաղերում և 1936 թվականին Բեռլինում կայացած ամառային օլիմպիական խաղերի Արվեստի XI մրցույթում։ 1937 թվականին Փարիզում արվեստի և տեխնիկայի ցուցահանդեսում արժանացել է ոսկե մեդալի։

1930-ականները Նևսկայայի համար դարձել են ստեղծագործական գործունեության կարևոր շրջան։ Բացի մոնումենտալ քանդակագործական դիմանկարներից, նա նաև աշխատել է մարզիկների քանդակների և մեդալային արվեստի վրա։ Պատերազմից կարճ ժամանակ առաջ նա ստեղծել է իր ամենահայտնի գործերից մեկը՝ լեհ հայտնի դերասան և գրող Ստեֆան Յարաչի (1883-1945) դիմաքանդակը։

1936 թվականին կրկին ամուսնացել է ռազմական դիվանագետ Վ. Շչեկովսկու հետ։

1939 թվականի սեպտեմբերին Վարշավայի վրա գերմանական առաջին օդային հարձակման ժամանակ նրա արհեստանոցն այրվել է։

1943 թվականին Օլգա Նևսկայան ծանր հիվանդացել և մահացել է նույն թվականի մայիսի 25-ին։

## Պատկերասրահ

Kapiaca sie Park Skaryszewski Warszawa.jpg|«Լողացողը», Օլգա Նևսկայա, Վարշավա
Ignacy Daszyński02.jpg|Հուշարձան Իգնացի Դաշինսկու գերեզմանին Ռակովիցկի գերեզմանատանը
PL Warsaw Stare Powązki stefan jaracz1.jpg|Հուշարձան Ստեֆան Յարաչի գերեզմանին


## Ծանոթագրություններ

## Աղբյուրներ
* Olga Niewska 

Կատեգորիա:Բնօրինակում անաղբյուր հոդվածներ
Կատեգորիա:Գրանդ Շոմեր ակադեմիայի շրջանավարտներ
Կատեգորիա:Լեհ կին քանդակագործներ
Կատեգորիա:Քանդակագործներ այբբենական կարգով
Ուիլյամ Ռենշոու

**Ուիլյամ Չարլզ Ռենշոու** (), բրիտանացի թենիսիստ, ով առավել ակտիվ էր 19-րդ դարի վերջին։ Նա համարվել է համար առաջինն աշխարհում։ Իր կարիերայի ընթացքում նվաճել է տասներկու Մեծ սաղավարտ։ Լինելով աջլիկ՝ Ուիլամը հայտնի էր իր ուժով և տեխնիկական կարողությամբ, ինչը նրան այդ ժամանակ առաջ էր մղում մրցակիցներից։ Ռենշոուն կիսում էր բոլոր ժամանակների տղամարդկանց թենիսի՝ Ուիմբլդոնի մենախաղի յոթակի տիտղոսակրի ռեկորդը ամերիկացի Փիթ Սամպրասի հետ մինչև 2017 թվականը, երբ Ռոջեր Ֆեդերերը նվաճեց ութերորդ մենախաղի տիտղոսը։ Նա մենախաղում ունեցել է բոլոր ժամանակների ռեկորդային վեց անընդմեջ հաղթանակ (1881–1886)։ Բացի այդ, նա իր երկվորյակ եղբոր՝ Էռնեստի հետ հինգ անգամ նվաճել է զուգախաղի տիտղոսը։ Ուիլյամ Ռենշոուն եղել է բրիտանական Լոն թենիսի ասոցիացիայի ( (LTA) առաջին նախագահը։

## Կարիերա
Ռենշոուն նվաճել է ընդհանուր տասներկու Ուիմբլդոնի տիտղոս։ Մենախաղում գրանցած իր յոթ տիտղոսի ռեկորդից, որը հավասարեցրեց Փիթ Սամփրասը 2000 թվականին, 2017 թվականին առաջ անցավ Ռոջեր Ֆեդերերը՝ գրանցելով իր ութերորդ տիտղոսը։ Առաջին վեց անընդմեջ հաղթանակների նրա ռեկորդը մինչ օրս չի կրկնվել։ 1922 թվականից սկսած գործող չեմպիոնները ստիպված են եղել խաղալ հավասար միավորներով, ինչը զգալիորեն դժվարացնում է նման ձեռքբերումներ գրանցել։ Ամռան ամիսներին նա մրցում էր Անգլիայում և Իռլանդիայում, ձմռան ամիսներին՝ ֆրանսիական Ռիվիերայում և նաև մարզվում մասնավոր թենիսի կորտում, որը եղբոր հետ կառուցել էին իրենց միջոցներով։ Ուիմբլդոնի եզրափակիչի մենախաղում նա երեք անգամ խաղացել է իր երկվորյակ եղբոր՝ Էռնեստ Ռենշոուի հետ (1882, 1883 և 1889 թթ.)՝ երեք անգամ էլ հաղթելով։ Նա չկարողացավ պաշտպանել իր տիտղոսը 1887 թվականին արմունկի վնասվածքի պատճառով։ Առաջին անգամ այս վնասվածքը արժանացավ հանրության ուշադրությանը, և որի ընթացքում նա սկսեց զբաղվել գոլֆով։ Մնացած հինգ տիտղոսները եղել են Տղամարդկանց զուգախաղում՝ Էռնեստի հետ համագործակցությամբ։ Բացի այդ, նա և իր եղբայրը երկար տարիներ գերիշխող դիրքում էին սպորտում, այն ժամանակ, երբ միակ մյուս «Մեծ սաղավարտը» () ԱՄՆ-ի առաջնությունն էր, և սովորության համաձայն խաղացողները հեռու չէին ճամփորդում։ Այս շրջանում թենիսի ժողովրդականության աճը հայտնի դարձավ «Ռենշոու Ռաշ» անվանվամբ։ 1888 թվականին Ուիլյամն ընտրվեց որպես Բրիտանական Լոն Թենիսի ասոցիացիայի (LTA) առաջին նախագահ։ 1983 թվականին Ուիլյամ Ռենշոուն եղբոր հետ հետմահու ընդունվել են Թենիսի միջազգային փառքի սրահ ()։

## Մահ
Նա մահացել է Սուոննեյջում, Դորսետում, 1904 թվականի օգոստոսի 12-ին 43 տարեկան հասակում էպիլեպտիկ նոպաներից։ 2022 թվականին Լիմինգթոնում մի փողոց անվանվել է ի պատիվ իրեն և իր եղբոր՝ Ռենշոու Դրայվ։

## Մեծ սաղավարտի եզրափակիչներ
### Մենախաղեր (7 տիտղոս, 1 երկրորդ տեղ)

### Զուգախաղեր (5 տիտղոս)

մինի|Ուիլյամ և Էռնեստ Ռենշոու

## Ռեկորդներ
### Անգերազանցելի

## Ծանոթագրություններ

Կատեգորիա:Բրիտանացի թենիսիստներ
Կատեգորիա:Անգլիացի թենիսիստներ
Կատեգորիա:19-րդ դարի բրիտանացիներ
Կատեգորիա:Ուիմբլդոնի մրցաշարի տղամարդկանց մենախաղի հաղթողներ
Կատեգորիա:Վիքիպեդիա:ՈՒՎ 2023-ի հոդվածներ
Դեմոնստրացիա (մեթոդ)

**Դեմոնստրացիա**, մանկավարժական մեթոդ, որի էությունն է տեսական նյութը բացատրել՝ կիրառելով պարզ և հստակ օրինակներ։

## Ակնարկ
Դեմոնստրացիայի մեթոդով դասավանդելիս աշակերտները ուսումնական նյութն ավելի արդյունավետ են ընկալում՝ հիմնվելով ուսուցիչների կողմից ներկայացված օրինակների վրա։ Ցուցադրումները հաճախ կիրառվում են այն ժամանակ, երբ աշակերտները դժվարանում են տեսությունները կապել գործնականի հետ, կամ երբ աշակերտները չեն կարողանում հասկանալ տեսությունների կիրառումը գործնականում։

Ուսուցիչները դասարանում ոչ միայն կիրառում են ուսուցման հատուկ մեթոդներ, այլև բարելավում են իրենց դասավանդման ռազմավարությունը, որը կարող է լինել թե՛ ցուցադրումներով և թե՛ առանց ցուցադրումների։ Չնայած գրականությունը սահմանափակ է, ուսումնասիրությունները ցույց են տալիս, որ դեմոնստրատիվ մեթոդով անցկացված դասերն ունեն դրական ազդեցություն աշակերտների շրջանում, ավելի մեծ է ուսուցիչների դասավանդման ռազմավարության արտացոլումը և աշակերտների պատասխանատվությունը։

Դեմոնստրատիվ կամ ցուցադրման մեթոդը (պարզ ցուցադրումից մինչև քիմիական ռեակցիաները) կարող է կիրառվել գաղափարներ պատկերելու համար, ինչպիսիք են բառերի սահմանումը։ Սկզբում իրականացվում է պարզ դիտարկում՝ օբյեկտ, տարածք կամ տեղանք մատնանշելու համար (արև, լուսին կամ մեծ լեռ)։ Այնուհետև հայտնվում են բառերի հիմնական սահմանումները։ Այս սահմանումները թույլ են տալիս մարդկանց հաղորդակցվել և առաջնորդվել այնպիսի եղանակներով, որոնք օգնում են մեզ կառուցել քաղաքներ, մեծ շենքեր, տեխնոլոգիաներ, ձեռք բերել գիտելիքներ և հաջողությամբ կիրառել համակարգչային հմտությունները։ Հաջորդիվ պահանջվում է ցուցադրել և նկարագրել այնպիսի հասկացություններ, որոնք կենտրոնացած են ժամանակի, տարածության և մաթեմատիկայի վրա՝ ճշգրիտ նկարագրելով համընդհանուր երևույթներ, ինչպիսիք են բնությունը, մոլորակները և մեզ շրջապատող աշխարհը։

Տվյալ մեթոդի ֆենոմենը հանգեցնում է այնպիսի հասկացությունների, որոնք ունեն հին հույն փիլիսոփաների սահմանումներ և բնական փիլիսոփայության մանրակրկիտ դիտարկումներ։ Սոկրատեսը, Պլատոնը և Արիստոտելը փորձել են սահմանել այն բառերը, որոնք ներառում էին բնական երևույթներ և առարկաներ։ Իսկ ժամանակակից գիտական մեթոդը հաճախ օգտագործում է ցուցադրումներ, որոնք մանրակրկիտ նկարագրում են բնության որոշակի գործընթացներ։ Գիտության մեջ հաճախ ինչ-որ մեկը կատարում է փորձ և դա ցույց է տալիս ուրիշներին։

Մարդիկ կարող են նաև արժեքներ և գաղափարներ փոխանցել ցուցադրումների միջոցով։ Դա հաճախ արվում է պիեսներում և կինոնկարներում։ Առանց բառերի նկարները կարող են ցույց տալ կամ ցուցադրել տարբեր տեսակի գործողություններ և իրավիճակներ։

Դեմոնստրատիվ մեթոդն օգտագործելիս կա չորս գործընթաց, որը թույլ կտա աշակերտներին հստակ պատկերացում կազմել քննարկվող թեմայի վերաբերյալ։

## Տես նաև
* Մանկավարժություն
* Ուսուցման մեթոդներ և հնարներ
* Կրթություն

## Ծանոթագրություններ

Կատեգորիա:Կրթական տեխնոլոգիա
Կատեգորիա:Կրթություն
Կատեգորիա:Կրթություն ըստ մեթոդի
Կատեգորիա:Հմտություններ
Կատեգորիա:Մանկավարժություն
Կատեգորիա:Ուսուցում
Կատեգորիա:Վիքիպեդիա:ՈՒՎ 2023-ի հոդվածներ
Ստյուարտ Նիքըլսոն

**Ստյուարտ Նիքըլսոն** (), բրիտանացի ջազի պատմաբան, կենսագիր, երաժշտական քննադատ, լրագրող և վերլուծաբան։ Լինելով ջազի պատմության հանրաճանաչ փորձագետ՝ հեղինակել է ջազի այնպիսի աստղերի կենսագրություններ, ինչպիսիք են Էլլա Ֆիցջերալդը, Բիլլի Հոլիդեյը, Դյուկ Էլինգտոնը։ Բազմաթիվ հոդվածներ է գրել լրագրերի, ամսագրերի և ակադեմիական պարբերականների համար, դասախոսել է Լիդսի կոնսերվատորիայում և միջազգային բազմաթիվ երաժշտական հաստատություններում։

## Կարիերա
Ստյուարտ Նիքըլսոնը ծնվել է Ուելսի Քարդիֆ քաղաքում և երաժշտական տեսաբանի և կլարնետահարի կրթություն է ստացել Ուելսի երաժշտության և թատրոնի քոլեջում, որտեղ սովորել է 1967-1971 թվականներին։ Նա գրել է Էլլա Ֆիցջերալդի, Բիլլի Հոլիդեյի և Դյուկ Էլինգտոնի կենսագրությունները, հրատարակել է ջազին վերաբերող հոդվածներ բազմաթիվ ամսագրերում և թերթերում, ներառյալ «The Observer», «Western Mail», «Gramophone» և այլ պարբերականներում։ Գրել է նաև ջազի և ջազ-ռոքի մասին ընդարձակ վերլուծություններ, Եվրոպայում 21-րդ դարի ջազ-ֆյուժն ոճի զարգացման ժամանակագրության 
հեղինակն է։ Նիքըլսոնը Լիդս երաժշտական քոլեջի պրոֆեսորադասախոսական կազմի նախկին անդամ է, որտեղ դասավանդել է որպես հրավիրյալ պրոֆեսոր։ 2009 թվականին Ամստերդամի կոնսերվատորիայում կազմակերպված եվրոպական կոնսերվատորիաների ասոցիացիաների համագումարում ջազ պլատֆորմի գլխավոր խոսնակն էր։ Որպես հյուր խոսնակ և դասախոս ելույթներ է ունեցել նաև մի շարք հաստատություններում, ինչպես Լիդսի կոնսերվատորիան, Գրինվիչի երաժշտության և պարի Տրինիտի կոնսերվատորիան, Վիեննայի երաժշտության և կատարողական արվեստի համալսարանը, Ուելսի երաժշտության և թատրոնի քոլեջը, Նորվեգիայի Մայջազ փառատոնը և Էսեքսի ջազի ազգային արխիվը։

## Աշխատություններ
**Էլլա Ֆիցջերալդ, ջազի առաջին տիկնոջ կենսագրություն* (առաջին հրատարակությունը լույս է տեսել 1993 թվականին, երկրորդը՝ 2004 թվականի փետրվարին, Լոնդոնում)
**Բիլլի Հոլիդեյ* (1995 թվական, Լոնդոն)
**Ջազ.ժամանակակից վերածնունդ* (1990 թվական, Լոնդոն), վերահրատարակվել է որպես*Ջազ.1980-ականների վերածնունդ* (1995թվական, Նյու Յորք)
**Ջազ-ռոք. պատմություն* (1998 թվական, Լոնդոն)
**Վերհիշելով տեմպը.Դյուկ Էլինգտոնի դիմանկարը* (1999 թվական, Լոնդոն)
**Մի՞թե ջազը մահացել է* (Թե՞ փոխել է հասցեն) (2005 թվական, Լոնդոն)

## Ծանոթագրություններ

Կատեգորիա:Բրիտանացի լրագրողներ
Կատեգորիա:Վիքիպեդիա:ՈՒՎ 2023-ի հոդվածներ
Կատեգորիա:Երաժշտական քննադատներ
Առաձգական վերադարձի տեսություն

Երկրաբանության մեջ **առաձգական վերադարձի տեսությունը** բացատրում է, թե ինչպես է էներգիան ազատվում երկրաշարժի ժամանակ։ Երբ երկրակեղևը դեֆորմացվում է, ժայռերը, որոնք տարածվում են խզվածքի հակառակ կողմերով, ենթարկվում են ճեղքման սթրեսի։ Դանդաղ դրանք դեֆորմացվում են, մինչև դրանց ներքին կոշտությունը գերազանցվի։ Այնուհետև նրանք առանձնանում են խզվածքի երկայնքով. հանկարծակի շարժումն ազատում է կուտակված էներգիան, և ժայռերը հետ են դառնում գրեթե իրենց սկզբնական ձևին։ Նախկինում պինդ զանգվածը բաժանվում է երկու դանդաղ շարժվող թիթեղների միջև, այն էներգիան, որն արտանետվում է շրջակա միջավայրով սեյսմիկ ալիքով։

## Տեսություն
1906 թվականի Սան Ֆրանցիսկոյի մեծ երկրաշարժից հետո երկրաֆիզիկոս Հարի Ֆիլդինգ Ռիդը ուսումնասիրեց գետնի մակերեսի տեղաշարժը Սան Անդրեասի խզվածքի երկայնքով երկրաշարժից 50 տարի առաջ։ Նա այդ ընթացքում 3,2 մ ծռվելու ապացույցներ է գտել։ Նա եզրակացրեց, որ երկրաշարժը պետք է լիներ խզվածքի երկու կողմերում գտնվող ժայռերում կուտակված լարվածության էներգիայի առաձգական ետադարձի արդյունքում։ Հետագա չափումները, օգտագործելով գլոբալ տեղորշման համակարգը, մեծապես հաստատում են Ռեյդի տեսությունը՝ որպես սեյսմիկ շարժման հիմք։

## Բացատրություն
Ակտիվ, բայց կողպված խզվածքի երկու կողմերը կամաց-կամաց շարժվում են տարբեր ուղղություններով, որտեղ առաձգական լարվածության էներգիան կուտակվում է դրանց հարող ցանկացած ժայռային զանգվածում։ Այսպիսով, եթե ճանապարհը կառուցված է ուղիղ խզվածքի վրայով, ինչպես նկարի վահանակի ժամանակ 1-ում, այն ուղղահայաց է խզվածքի հետքին E կետում, որտեղ խզումը կողպված է։ Խզվածքի ընդհանուր շարժումը (մեծ սլաքներ) հանգեցնում է նրան, որ կողպված խզվածքի վրայի ժայռերի մոտ առաջանում է առաձգական դեֆորմացիա, ինչպես ժամանակ 2-ում։ Այս դեֆորմացիան կարող է առաջանալ տարեկան մի քանի սանտիմետր արագությամբ։ Երբ կուտակված լարումը բավականաչափ մեծ է ժայռերի ուժը հաղթահարելու համար, արդյունքը հանկարծակի ճեղքվածք է կամ հնարավորինս վերադառնում սկզբնական ձևին, ցնցում, որը զգացվում է մակերեսի վրա որպես երկրաշարժ։ Այս հանկարծակի շարժումը հանգեցնում է ճանապարհի մակերեսի տեղաշարժի, ինչպես ցույց է տրված Ժամանակ 3-ում։ Պահպանված էներգիան թողարկվում է մասամբ ջերմության, մասամբ ժայռի փոփոխության և մասամբ սեյսմիկ ալիքի տեսքով։

## Ծանոթագրություններ

## Արտաքին կապեր
* https://earthquake.usgs.gov/earthquakes/events/1906calif/18april/reid.php

Կատեգորիա:Սալերի տեկտոնիկա
Կատեգորիա:Սեյսմոլոգիա
Կատեգորիա:Վիքիպեդիա:ՈՒՎ 2023-ի հոդվածներ
Մերի Փարքեր Ֆոլեթ

**Մերի Փարքեր Ֆոլեթ** (, ), ամերիկացի սոցիոլոգ և կառավարման խորհրդատու և կազմակերպության տեսության և կազմակերպչական վարքագծի ռահվիրա։ Նա նաև հեղինակել է մի շարք գրքեր և բազմաթիվ էսսեներ, հոդվածներ և ելույթներ ժողովրդավարության, մարդկային հարաբերությունների, քաղաքական փիլիսոփայության, հոգեբանության, կազմակերպչական վարքագծի և կոնֆլիկտների լուծման վերաբերյալ։

## Կենսագրություն
Ֆոլեթը ծնվել է 1868 թվականին Քվինսիում, Մասաչուսեթս, հարուստ քվակերների ընտանիքում։ Նրա ընտանիքը կազմված էր Չարլզ Ալեն Ֆոլեթից, որը մեքենավար էր տեղական կոշիկի գործարանում, և Էլիզաբեթ Քերթիս (ծնվ. Բաքսթեր) Ֆոլեթից, համապատասխանաբար անգլիական-շոտլանդական և ուելսական ծագումով, և կրտսեր եղբորից։ Ֆոլեթը հաճախում էր Թայերի ակադեմիան՝ Բրեյնթրիում, Մասաչուսեթս նահանգի քոլեջի նախապատրաստական ցերեկային դպրոց, և իր ազատ ժամանակի մեծ մասը ծախսում էր հաշմանդամ մորը խնամելու վրա։ 1885 թվականի սեպտեմբերին նա ընդունվում է Աննա Տիկնորի միություն։

1890-1891 թվականներին նա սովորել է Քեմբրիջի համալսարանում, այնուհետև տեղափոխվել Ռեդքլիֆ քոլեջ։ Հետագա վեց տարիների ընթացքում Ֆոլեթը անկանոն հիմունքներով հաճախել է համալսարան՝ ի վերջո ավարտելով 1898 թվականին։ Նրա Ռեդքլիֆի թեզը հրապարակվեց 1896 թվականին։ Հետագայում նա ընդունվել է Հարվարդ։

Հաջորդ երեք տասնամյակների ընթացքում նա հրատարակել է բազմաթիվ աշխատություններ։ Նա առաջին կանանցից մեկն էր, ով հրավիրված է եղել ելույթ ունենալու Լոնդոնի տնտեսագիտության դպրոցում, որտեղ նա խոսել է կառավարման նորագույն խնդիրների մասին։ Նա նաև աչքի է ընկել կառավարման ոլորտում՝ նշանակվելով ԱՄՆ նախագահ Թեոդոր Ռուզվելտի կողմից որպես շահույթ չհետապնդող, պետական և մասնավոր կազմակերպությունների կառավարման հարցերով իր անձնական խորհրդատու։

Ֆոլեթը մահացել է 1933 թվականի դեկտեմբերի 18-ին Բոստոնում։

## Ներդրում կառավարման գիտության մեջ
Մերի Պարկեր Ֆոլեթը ճանաչեց կազմակերպության ամբողջական բնույթը և առաջ քաշեց «փոխադարձ հարաբերությունների» գաղափարը՝ ըմբռնելու անհատի հարաբերությունների դինամիկ ասպեկտները ուրիշների հետ։ Ֆոլեթը առաջ քաշեց այն սկզբունքը, որը նա անվանում է «ինտեգրում»։ Նրա գաղափարները բանակցային գործընթացի, իշխանության և աշխատակիցների մասնակցության վերաբերյալ շատ ազդեցիկ են եղել կազմակերպչական ուսումնասիրությունների,  վեճերի  այլընտրանքայինլուծման և փաստաբանական հարաբերությունների շարժման զարգացման գործում։

Ֆոլեթը մեծ ներդրում է ունեցել սոցիալական հոգեբանության մեջ։ Հակամարտությունների կարգավորման նրա մոտեցումն  այն է, որ այն ընկալվի որպես բազմազանության մեխանիզմ և բարդ լուծումներ մշակելու հնարավորություն, և ոչ թե պարզապես փոխզիջում։ Նա նաև առաջամարտիկ է եղել համայնքային կենտրոնների ստեղծման գործում։

## Ծանոթագրություններ

Կատեգորիա:Ամերիկացի սոցիոլոգներ
Կատեգորիա:Կազմակերպական վարքագիծ
Կատեգորիա:20-րդ դարի ամերիկացի գրողներ
Կատեգորիա:Ամերիկացի գրողներ
Կատեգորիա:Ամերիկացի քաղաքագետներ
Կատեգորիա:Ամերիկացի հոգեբաններ
Կատեգորիա:Սոցիոլոգներ
Կատեգորիա:Աշխատանքի կազմակերպում
Կատեգորիա:Ամերիկացի կին գրողներ
Կատեգորիա:Կին գիտնականներ
Կատեգորիա:Կին սոցիոլոգներ
Կատեգորիա:Կին հոգեբաններ
Կատեգորիա:Վիքիպեդիա:ՈՒՎ 2023-ի հոդվածներ
Բակտերեմիա

**Բակտերեմիա** (  -բակտերիա և   - արյուն) ,արյան մեջ բակտերիաների առկայությունը։ Սովորաբար համարվում է,

որ նորմայում արյունը ստերիլ է,  իսկ արյան մեջ բակտերիաների հայտնաբերումը ( *արյան բաղադրության շնորհիվ* ) կարող է վկայել պաթոլոգիայի մասին։ Այնուամենայնիվ, կան ուսումնասիրություններ, որոնք հաստատում են առողջ մարդու արյան մեջ բակտերիաների առկայությունը:.

Բակտերեմիան առաջանում է ժանտախտի,տուլարեմիայի,սիբիրախտի, որովայնային տիֆի, ինչպես նաև բազմաթիվ ռիկետցիոզների,սպիրոխետոզի,դեղին տենդի և այլնի ժամանակ։

Արյան մեջ շրջանառվող բակտերիաների առկայությունը վարակների լուրջ բարդություն է (օրինակ՝ թոքաբորբ և մենինգիտ),վիրահատությունները (հատկապես լորձաթաղանթների հետ կապված, ինչպիսիք են ստամոքս-աղիքային տրակտը), կատետերիզացիան կամ օտար մարմինների մուտքը զարկերակներ կամ երակներ (ներառյալ ներերակային վարակները, հատկապես թմրանյութեր ընդունելիս), ինչպես նաև արյուն ծծող հոդվածոտանիների միջոցով (ոջիլներ, մոծակներ, մոսկիտներ, տզեր)։

Բակտերեմիան կարող է հանգեցնել մի քանի լուրջ հետևանքների։ Բակտերիաների նկատմամբ իմունային պատասխանը կարող է առաջացնել սեպսիս և սեպտիկ շոկ՝ մահվան մեծ հավանականությամբ։ Բակտերիաները կարող են արյան միջոցով տարածվել ամբողջ մարմնում (հեմատոգեն տարածում)՝ առաջացնելով երկրորդական  վարակի օջախները վարակի առաջնային կիզակետից զգալի հեռավորության վրա։ Օրինակ կարող են լինել էնդոկարդիտը և օստեոմիելիտը։

Բակտերեմիան դարձնում է հնարավոր  բակտերիալ վարակների փոխանցման միջոցով։

Բակտերեմիայի  բուժումը ցուցված է հակաբիոտիկներով և այլ հակամանրէային դեղամիջոցներով։

## Մանկաբուժություն
Մանկական տարիքում բակտերեմիայի ռիսկի գործոնները հետևյալն են.
* հիվանդ երեխայի տարիքը մինչև 36 ամսական է
* ջերմաստիճանը 39,5 և բարձր
* լեյկոցիտներ15000 μL (15/л) բարձր, и 5000 μL (5/л) կամ ցածր
* նեյտրոֆիլ գրանուլոցիտներ 1500 μL (1,5/л) -ից բարձր
* էրիթրոցիտների նստվածքի արագությունը 30&nbsp;mm/h -ից բարձր
* քրոնիկ հիվանդություններ
* կլինիկական դրսևորումներ (դյուրագրգռություն, քնկոտություն, թունավորման դրսևորումներ).

## Ճառագայթային բակտերեմիա
Օրգանիզմի վրա իոնային ճառագայթների ազդեցությունը և ճառագայթային հիվանդությունների առաջացումը իջեցնում է իմունային պաշտպանիչ համակարգը,որը բերում է բարձր կենսաբանական խոչընդոտների թափանցելիության։

Բակտերեմիան զարգանում է մանրէների շնորհիվ, որոնք գտնվում են աղիներում, շնչառական ուղիներում, մաշկի ծածկույթներում բնական քանակությամբ:.

## Ծանոթագրություն

## Արտաքին հղումներ
* 
* 

Կատեգորիա:Ախտաբանություն
Կատեգորիա:Արյան հիվանդություններ
Կատեգորիա:Բակտերիալ հիվանդություններ
Կատեգորիա:Բժշկություն
Կատեգորիա:Մանրէաբանություն
Կատեգորիա:Վիքիպեդիա:ՈՒՎ 2023-ի հոդվածներ
Սուրբ Պետրոնիուս (Միքելանջելո)

**«Սուրբ Պետրոնիուս»** ( կամ «Սուրբ Պետրոնիուսը՝ Բոլոնիա քաղաքի մանրակերտը ձեռքին»), Բոլոնիա քաղաքի հովանավոր կաթոլիկ եպիսկոպոս սուրբ Պետրոնիուսի մարմարե քանդակ, որը Միքելանջելոն ստեղծել է 1495 թվականին։ Քանդակը գտնվում է Բոլոնիայի Սուրբ Դոմինիկ բազիլիկ եկեղեցում։

## Ստեղծման պատմություն
Միքելանջելոն ստացել է երեք արձանների պատվեր Սուրբ Դոմինիկի դամբարանի համար՝ քաղաքային 16 կառավարիչներից մեկի՝ Ջովանի Ֆրանչեսկո Ալդովրանդիի հովանավորության շնորհիվ. Բոլոնիայում ապրելու ընթացքում Միքելանջեկոն բնակվել է Ալդովրանդիի տանը, ով «համակրում էր Միքելանջելոյին որպես նկարչի»։

Վազարին գրում է․ «Միքելանջելոն այդ կերպարներն ստեղծել է այնպես, որ դրանք գերազանցել են մյուս արձաններին»։

## Նկարագրություն
Սորբ Պետրոնիոսի կերպարը ներկայացված է ողջ հասակով, եպիսկոպոսի հագուստով։ Ամերիկացի արվեստաբան, Կոլումբիայի համալսարանի պրոֆեսոր Հովարդ Բենջամին Հիբարդը () գրել է, որ «քանդակը գրավում է իր կոնտրապոստի ուժով, հագուստի ծալքերի ընդգծուն ճոխությամբ»։ Քաղաքի հովանավոր սուրբը իր ձեռքեռի մեջ է պահում Բոլոնիայի մանրակերտը, ինչի մասին Ուիլյամ Ուոլեսը գրել է․ «շքեղ կուբիստական աշխատանք է, սխեմատիկ գունավորմամբ, որտեղ ընդգրկված են Բոլոնիայի բոլոր շինությունները, և՛ այն պատերը, որոնց վրա պատկերված են զինանշաններ, և՛ պարիսպները, որոնք փառաբանել է Դանթեն»։

Հիբարդն ընդգծել է նաև Միքելանջելոյի աշխատանքի ազդեցությունը վաղ վերածննդի ներկայացուցիչ Յակոպո Դելլա Քվերչայի վրա.

## Նշումներ

: а.  речь идет об Азинелли и Гаризенде — наклонных башнях Болоньи
: б. по воспоминаниям Кондиви и Вазари, Микеланджело читал Альдовранди произведения Данте, Петрарки и Боккаччо, а также «других тосканских поэтов»

## Ծանոթագրություններ

## Աղբյուրներ

*  
* 
* 
*  
*  
*  
* 


Կատեգորիա:Միքելանջելո
Կատեգորիա:Վերածննդի արվեստ
Կատեգորիա:Քանդակներ այբբենական կարգով
Խաղլացավ

**Խաղլացավ**, հիվանդություն Սյունիքի և Արցախի հայերի ժողովրդական հավատալիքներում, որի բուժման միակ միջոցն էր պարը և սաստիկ ծեծը։

Համաձայն ժողովրդական պատկերացումների խաղլացավի հարուցիչը անանուն մի որդ էր, որը ընկնելով մարդու (հիմնականում՝ կանանց) մարմնի մեջ, մեկ մտել է ծնկների մեջ, մեկ էլ բարձրացել մինչև սրտի տակը և այդպես անվերջ շարժվել։ Խաղլացավով հիվանդին բուժում էին անընդմեջ պարեցնելու և սաստիկ ծեծի միջոցով որն էլ ուղեկցվում էր զուռնայի ու դհոլի նվագով և լալկան կանանց ողբասացությամբ։ Հիվանդին հոգնեցնելով ու ծեծելով հոգնեցնում ու վնասում էին նրա մեջ բույն դրած որդին՝ դևին, քանի որ, ըստ հավատալիքների, հոգնած դևին հիվանդի մարմնից հանելը ավելի արագ և դյուրին էր։

## Հետաքրքիր փաստեր
* Խաղլացավի բուժումը նկարագրված է Ակսել Բակունցի համանուն պատմվածքում։

## Ծանոթագրություններ

Կատեգորիա:Հայկական մշակույթ
Կատեգորիա:Դևեր
Կատեգորիա:Հայկական խորհրդապաշտություն
Լիդիա Տարան

**Լիդիա Անատոլևնա Տարան** (, սեպտեմբերի 19, 1977,  Կիև, Ուկրաինայի ԽՍՀ, Խորհրդային Սոցիալիստական Հանրապետությունների Միություն), ուկրաինացի հեռուստահաղորդավար։ Նա խոսում է անգլերեն։

## Վաղ կյանք
Լիդիա Անատոլիևնա Տարանը ծնվել է 1977 թվականի սեպտեմբերի 19-ին Ուկրաինայի մայրաքաղաքում՝ Կիևում։   Նա լրագրողների ընտանիքի անդամ էր։  Մանկության տարիներին նա չէր սիրում լրագրությունը, քանի որ հազվադեպ էր տեսնում իր ծնողներին, ովքեր հաճախ էին զբաղված և բացակայում էին իրենց աշխատանքի  բնույթի պատճառով։  Դպրոցում նա ձանձրանում էր, քանի որ դասերը շատ հեշտ էին տրվում նրան։  Նա հաճախ էր բաց թողնում դասերը գրադարանում գրքեր ուսումնասիրելու համար։   Դպրոցական վերջին երկու տարիները նա անցկացրել է Ուկրաինայի հումանիտար ճեմարանում։  Լիցեյն ավարտելուց հետո նա դիմել է Կիևի Տարաս Շևչենկոյի անվան ազգային համալսարանի միջազգային հարաբերությունների ինստիտուտ ընդունվելու նպատակով, սակայն մերժում է ստացել։  Ապա դիմեց Ժուռնալիստիկայի ինստիտուտ, որտեղ ընդունվեց իր ընտրած բաժին և ստացավ բակլավրի աստիճան։

## Կարիերա
Նա սկսեց իր լրագրողական կարիերան ռադիոյում, սակայն հեռուստատեսությունը նրան իրոք մեծ հանդիսատեսին հայտնի դարձրեց։ Բացի իր հիմնական մասնագիտությունից, Տարանը հաջողությամբ զբաղվում է նաև իր սոցիալական նախագծով՝ «Իրականացնել երազանքը», որի նպատակն է իրականացնել Ուկրաինայում ծանր հիվանդ երեխաների երազանքները։

* 1994–1995թթ.՝ «Պրոմին», «Դովիրա» ռադիոյի տեղեկատվական և ժամանցային հաղորդումների վարող։
* 1995–1998թթ.՝ մի քանի ռադիոկայանների հաղորդումների խմբագիր և վարող։
* 1998–2004 - հաղորդավար «Նոր Ալիքում» (Լրագրող, սպորտային թղթակից, վերելք, գոլ)
* 2005-2009թթ.՝ հաղորդավար 5-րդ ալիքում (Լրատվական ժամանակ)
* 2009 թվականից - հաղորդավար «1 + 1» ալիքում («Ես սիրում եմ Ուկրաինան», «Նախաճաշ 1 + 1-ի հետ», «TSN») և 2 + 2 («ProFootball»)

Տարանը մասնակցել է նաև «I Dance for You» նախագծի երրորդ եթերաշրջանում։

Տարանն ուկրաինական «Ինչպես վարժեցնել վիշապին 3․ Թաքնված աշխարհ» (2019) ֆիլմի ձայնային դերասանուհին էր Գրիսելդա Ողբերգականի դերում։

## Պարգևներ
2003 թվականին Տարանը դարձավ առաջին կինը, ով արժանացավ Teletriumph մրցանակին «Սպորտային մեկնաբան» անվանակարգում։

## Անձնական կյանքի
Մինչև 2010 թվականի օգոստոսը Տարանն ամուսնացած էր հաղորդավար Անդրեյ Դոմանսկիի հետ, որի հետ նա ունի մեկ դուստր՝ Վասիլինա։

## Ծանոթագրություններ

Կատեգորիա:1977 ծնունդներ
Կատեգորիա:Ապրող անձինք
Կատեգորիա:Ուկրաինացի հաղորդավարներ
Կատեգորիա:Ուկրաինացի հեռուստահաղորդավարներ
Մաշա Դաշկինա Մադդուքս

**Մարիա «Մաշա» Դաշկինա Մադդուքս** (ուկրաիներեն՝ *Марія «Маша» Дашкіна Меддукс,* 1986, Կիև, Ուկրաինայի ԽՍՀ, Խորհրդային Սոցիալիստական Հանրապետությունների Միություն), ուկրաինացի ժամանակակից պարուհի և պարի ուսուցիչ։ Նա Martha Graham Dance Company-ի նախկին գլխավոր պարուհի է և Wake Forest Dance Festival- ի հիմնադիրն ու տնօրենն է։

## Վաղ շրջան և կրթություն
Մարիա Դաշկինա Մադդուքսը ծնվել է Ուկրաինայի մայրաքաղաքում՝ Կիևում։ Մանկուց սովորել է դասական բալետ՝ վարժվելով Վագանովայի մեթոդով։ Նա տեղափոխվել է Ամերիկայի Միացյալ Նահանգներ, որպես երիտասարդ չափահաս և սովորել է Ռութ Վայզենի մոտ, Ֆլորիդա նահանգի Մայամի քաղաքում, Թոմաս Արմոր երիտասարդական բալետում։ Ավարտել է Նոր աշխարհի արվեստի դպրոցը։

## Կարիերա
2007 թվականին Դաշկինա Մադդուքսը միացել է Նյու Յորքի Martha Graham Dance Company-ին և ի վերջո ստացել գլխավոր պարուհու կոչում։ Նա հանդես է եկել Մարթա Գրեմի բազմաթիվ գլխավոր դերերում, այդ թվում՝ Հարսնացուն՝ *Ապալաչյան գարունում»*, Արիադնան՝ *«Erand in the Maze»*, կինը կարմիր հագուստով*՝ «Diversion of Angels»*, Եվա՝ *«Battled Garden»-*ում, «*Սիրահարների խոսակցություն*» դուետում և պարել է *«Մահեր և Մուտքեր»* ֆիլմերում, «*Քրոնիկ»-ում՝* սթեփերի առաջնորդ, «*Գիշերային ճանապարհորդություն»* երգչախմբի ղեկավար, «*Ֆեդրայում»՝* Արտեմիս և մենակատար «*Սերենատա Մորիսկան»*։ Գրեհեմի ստեղծագործությունների հետ մեկտեղ Դաշկինա Մադդուքսը կատարել է նաև ժամանակակից պարուսույցների գործեր, այդ թվում՝ Լարի Քեյգվինի, Ռիչարդ Մովեի, Լուկա Վեգետտիի, Լար Լյուբովիչի, Բուլարեյունգ Պագարլավայի, Ադոնիս Ֆոնիադակիսի, Աննա Սոկոլովի, Ռոբերտ Ուիլսոնի և Ազուր Բարտոնի ստեղծագործությունները։ Նա նկարահանվել է Martha Graham Technique-ի ուսուցողական տեսահոլովակում սկսնակների համար, որը ղեկավարել են Միկի Օրիհարան և Սյուզան Կիկուչին, իսկ պրոդյուսերը՝ Դենս Սփոթլայթը։

Նա նկարահանվել է *«Dance Magazine»-*ում, *Dior Magazine-ում*, *Broadway Dance Magazine-* ում և նկարահանվել է *[[Fall to Rise]]* ֆիլմում, որի ռեժիսորն է Ջեյս Բարտոքը։  Նա նաև մոդելավորել է պարային լուսանկարիչների համար և նկարահանվել է Գիլերմո Լիկուրգոյի *«Դեսերտի ծաղիկ»* և Քեն Բրովարի և Դեբորա Օրիի *«Շարժման արվեստը»* գրքերում։

Դաշկինա Մադդուքսը բալետ և ժամանակակից պարեր է դասավանդել Մարթա Գրեհեմի Ժամանակակից պարերի կենտրոնում, Արվեստի Նոր աշխարհի դպրոցում, Թոմաս Արմոր երիտասարդական բալետ կենտրոնում, Գրինսբորոյում գտնվող Հյուսիսային Կարոլինայի համալսարանում, Իլոնի համալսարանում և Լոս Անջելեսի Քոլբերն դպրոցում։ 2017 թվականին նա հիմնադրել է Wake Forest Dance Festival-ը ՝ հանրային պարային փառատոն, որը ներկայացվել է ARTS Wake Forest-ի կողմից և Ուեյք Ֆորեստի այգիների և հանգստի բաժնի հետ համագործակցությամբ, և ծառայում է որպես դրա տնօրեն։

Նա պարող ուսանողների համար ոչ առևտրային կրթաթոշակային հիմնադրամի՝ Dancing Angels Foundation-ի դեսպանն է։

2018 թվականին նա ստացել է Alto Jonio լավագույն պարուհի մրցանակը։

## Ծանոթագրություններ

 
Կատեգորիա:Ապրող անձինք
Կատեգորիա:Ուկրաինացի պարուհիներ
Կատեգորիա:Ուկրաինացի պարուսույցներ
Կատեգորիա:Բալետի արտիստուհիներ
Կատեգորիա:Բալետի պարուհիներ
22cans

**22cans**, բրիտանական ընկերություն, որը զբաղվում է համակարգչային խաղերի մշակմամբ, տեղակայված Գուիլֆորդում։ Ընկերությունը հիմնադրվել է 2012 թվականի փետրարին Պիտեր Մոլինյոի կողմից։

## Պատմություն
Պիտեր Մոլինյոին, ով նախկինում հիմնադրել էր Bullfrog Productions և Lionhead Studios, հիմնադրեց 22cans ընկերությունը 2012 թվականի փետրվարի 20-ին Ֆարնբորոյում։ Ընկերությունը հիմնադրելու համար, նա լքեց Lionhead ընկերությունը և սկսեց համագործակվել Թիմա Ռէնսի և Պետեր Մերֆիի հետ, ովքեր Lionhead ընկերության տեխնիկական գծով և գլխավոր տնօրեններ էին համապատասխանաբար։ Մոլինյոինը առաջին անգամ ընկերության հիմնադրման մասին հայտարարեց 2012 թվականի մարտի 7-ին։ Մինչև ապրիլ ամիսը, նա ստացավ ավելի քան 1000 առաջարկ։ Ընկերության նշանակալի վարձակալություններն են համարվում 2012 թվականի հուլիսին Ջեք Աթթրիջը և 2013 թվականի ապրիլին Ջեյմի Սթոունը։

Ընկերության կողմից մշակված առաջին խաղը դարձավ Curiosity: What's Inside the Cube? խաղը, որը թողարկվել է 2012 թվականի նոյեմբերի 6-ին Android և iOS օպերացիոն համակարգերի համար։ 2015 թվականին, խնդրահարույց Godus խաղի թողարկումից հետո, ընկերության միացավ Սեյմոն Ֆիլլիպսը, ով զբաղեցրեց գլխավոր տնօրենի պատշտոնը։ Իսկ Մոլինյոինը սկսեց զբաղվել դիզայներական հարցերով։ Աթթրիջը ընկերությունը լքեց 2015 թվականի ապրիլին, իսկ Godus խաղի դիզայներ՝ Կոնրադ Նաշինսկին հեռացավ 2016 թվականի հուլիսին։

2019 թվականին ընկերությունը ցուցադրեց Legacy խաղը, որը Մոլինյոինի առաջին խաղի՝ The Entrepreneur (1984) ռեմեյքն էր։ 2021 թվականի փետրվարին ընկերություն տեղի ունեցած մեծ կրճատումներ, սակայն ընկերությունը վստահեցրեց, որ մշակումները շարունակվելու են։

## Խաղերի ցանկ

## Ծանոթագրություններ

## Արտաքին հղումներ
* 

Կատեգորիա:2012 հիմնադրումներ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ